Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: (2) Hatályon kívül helyezte az 1998. évi LXXXIV. törvény 52. §-a.
Paragraph Index: 1763

b) tartósan beteg 18 év alatti személy gondozását, ápolását végzi.” Az ápolási díjra való jogosultság ezen esetkörében a törvény határozza meg az ápolási díj nyújtásának feltételeit, a helyi önkormányzatnak csak arra van felhatalmazása, hogy az ápolási díj mértékérõl rendelkezzen, amennyiben azt a törvényben megszabott minimumnál magasabban kívánja megállapítani. Az Szt. 41. § (4) bekezdése pedig az alábbi szabályt tartalmazza: „(4) A települési önkormányzat rendeletében meghatározott feltételek esetén ápolási díj állapítható meg annak a hozzátartozónak, aki 18. életévét betöltött tartósan beteg személy gondozását végzi.” A tartósan beteg felnõtt esetében tehát a törvény a települési önkormányzatra bízza az ápolási díjra való jogosultság feltételeinek meghatározását. Az ápolási díj ezen második esetkörében a helyi önkormányzat széles körû felhatalmazással rendelkezik az ápolási díjra való jogosultság feltételeinek meghatározásában. E felhatalmazása körében a képviselõ-testület a rendeletében szabadon határozza meg az ápolási díjra való jogosultság feltételeit. Döntési szabadságának két korlátja van, szabályozása nem sértheti az Alkotmány rendelkezéseit és törvénnyel nem lehet ellentétes. Az indítványozó álláspontja szerint a vitatott szabály sérti az Alkotmány 70/E. §-ában szabályozott szociális biztonsághoz való jogot.

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes